**Peter Thomas Ratajczyk** (4. jaanuar 1962 – 14. aprill 2010), tuntud lavanime **Peter Steele** järgi, oli *gothic metal*'i bändi Type O Negative laulja, basskitarrist ja laulukirjutaja. Enne Type O Negative'iga liitumist oli tegev *heavy*-bändis Fallout ja *thrash*-bändis Carnivore.

Type O Negative'i liidrina oli Steele tuntud oma vampiirilaadse välimuse, pika kasvu, rikkaliku bassi-baritoni hääleulatusega vokaali ning tumeda, tihti end alavääristava huumori järgi. Tema laulusõnad olid sageli üliisiklikud, tegeledes muuhulgas teemadega nagu armastus, kaotus ja sõltuvus. Oma peamisteks muusikalisteks inspireerijateks märkis Steele Black Sabbathit ja biitleid.

Lapsepõlv ja noorus
-------------------

Steele sündis New Yorgi Brooklyni linnaosas Red Hookis poola, vene, islandi ja šoti päritolu rooma-katoliku peres ning kasvas Brooklynis Bensonhursti ja Brighton Beachi naabruskonnas. Steele oli kuuest lapsest noorim, tal oli viis vanemat õde. Tema isa võitles Teises maailmasõjas ja töötas hiljem laevatehases. Steele alustas kitarriõpinguid 12-aastaselt, vahetades soolokitarri 6 kuud hiljem basskitarri vastu.

Steele töötas New Yorgi linna parkide ja puhkealade osakonnas (New York City Department of Parks and Recreation), kuni pidi 1994. aasta suvel Type O Negative'iga turneele minema. Tema töökoht oli Brooklyn Heights Promenade, kus tema tööülesannete hulka kuulus pargi hooldus, sõidukite (muu hulgas ka prügiautode ja teerullide) juhtimine; lõpuks edutati ta pargi järelevaatajaks. Steele viitas parkide osakonnas (Parks Department) veedetud päevadele kui oma elu õnnelikumale ajale.

Muusikakarjäär
--------------

### Fallout ja Carnivore (1979–1987)

1979. aastal moodustas Steele hevibändi Fallout. 1982. aastal, pärast Fallouti laialiminekut, moodustas Steele *thrash*-bändi Carnivore. Steele'i kirjutatud sõnad Carnivore'i lugudele olid tihti järsud ja poliitiliselt ebakorrektsed, tegeledes selliste teemadega nagu religioon, sõda, rass ja misogüünia. Carnivore'i omanimeline debüütalbum ilmus 1985. aastal, 1987. aastal ilmus teine album "Retaliation" ning samal aastal läks bänd laiali.

### Type O Negative

#### Moodustamine

Steele moodustas Type O Negative'i 1989. aastal koos oma lapsepõlvesõprade Josh Silveri, Kenny Hickey ja Sal Abruscatoga (Sali asendas hiljem Johnny Kelly). Varem oli ansambel kasutanud nime Subzero. Steele'il oli tätoveering, mis kujutas miinusmärki 0 sees – sellest pidi algul saama bändi logo. Kui aga selgus, et Subzero-nimeline ansambel on juba olemas, ja silmas pidades oma tätoveeringut, tuli Steele'il idee nimetada bänd "Type O Negative'iks" pärast raadioreklaami, mis kutsus doonoriks 0 negatiivse veregrupiga inimesi. Kui Type O Negative plaadifirmaga Roadrunner lepingu sõlmis, allkirjastas Steele salvestuslepingu oma vere ja seemnevedeliku seguga.

#### "Slow, Deep and Hard" ja "The Origin of the Feces" (1991–1992)

Type O Negative'i debüütalbum "Slow, Deep and Hard" ilmus 1991. aastal. Album sisaldas *thrash*-elemente Carnivore'i muusikast sulatatuna *doom metal*'iga. Steele kirjutas muusika suhte purunemisele järgnenud öö jooksul, ja see peegeldus laulusõnade temaatikast: südamevalu, fantaasiad kättemaksust ja enesetapust mõtisklemine; enesetappu oli Steele ise üritanud: *"15. oktoobril 1989. Lõikusin oma randmeid. Võin vaid öelda, et armusin valesse inimesse."*

Viited
------

1. ↑  "BLABBERMOUTH.NET – TYPE O NEGATIVE Keyboardist Confirms PETER STEELE's Death". Roadrunnerrecords.com. Vaadatud 15. aprillil 2010.
2. 1 2 3  Rose, Lisa (17. aprill 2010). "Peter Steele: The Humor Behind the Somber Image". The Star-Ledger. Vaadatud 18. aprillil 2010.
3. ↑  Harper, Kate (15. aprill 2010). "Everything Dies...Including Peter Steele". CHARTattack. Originaali arhiivikoopia seisuga 6. juuni 2011. Vaadatud 17. aprillil 2010.
4. ↑  "Type O Negative Frontman Recalls Fearing For His Life In Prison". Starpulse. 31. märts 2007. Originaali arhiivikoopia seisuga 3. detsember 2013. Vaadatud 27. novembril 2010.
5. 1 2  Wiederhorn, Jon (15. aprill 2010). "Peter Steele Of Type O Negative: A Remembrance". MTV. Vaadatud 19. mail 2010.
6. ↑  "REMEMBERING PETER STEELE 1962 – 2010". Roadrunner Records. 15. aprill 2010. Vaadatud 19. mail 2010.
7. 1 2 3  Fortunato, John (11. mai 2010). "Lost Interview with Peter Steele of Type O Negative, Circa October Rust". The Aquarian Weekly. Vaadatud 20. mail 2010.
8. ↑  "Where to Start with Type O Negative – The Lowdown". Kerrang!. Vaadatud 1. juunil 2010.
9. 1 2 3  Stingley, Mick (15. aprill 2010). "Type O Negative Frontman Peter Steele Dies". Billboard. Vaadatud 18. aprillil 2010.
10. ↑  Roberts, Soraya (15. aprill 2010). "Type O Negative, is dead at 48". Daily News. Originaali arhiivikoopia seisuga 20. aprill 2010. Vaadatud 24. aprillil 2010. `{{cite web}}`: kursiiv/rasvane kiri pole lubatud: `|publisher=` (juhend)
11. 1 2 3 4 5  Ling, Dave (märts 2008). "Peter Steele". *Metal Hammer*. Future (July 2010): 44–46.
12. ↑  "Peter Steele is now sober; into God and shit". Metal Injection. 3. november 2009. Vaadatud 21. aprillil 2010.
13. ↑  "Type O Negative – Interview with...Peter Steele". Outburn. Jaanuar 2000. Originaali arhiivikoopia seisuga 25. juuni 2011. Vaadatud 6. juulil 2010.
14. ↑  "Type O Negative – Peter Steele's Sonicnet Chat". Sonicnet. 29. jaanuar 1998. Originaali arhiivikoopia seisuga 17.04.2010. Vaadatud 26.07.2010.
15. ↑  "Interview with Pete Steele of Type O Negative". Wolfshead. Originaali arhiivikoopia seisuga 30.05.2010. Vaadatud 15.06.2010.
16. ↑  "Peter Steele Remembered by Brooklyn Commissioner of Parks". Revolver. 17. aprill 2010. Vaadatud 18. aprillil 2010.[*alaline kõdulink*]
17. 1 2 3  "Santa Cruz, CA Public Access "Hard Rock TV" Interviews Peter Steele – Type O Negative in 1997". Hard Rock TV. 1997. Vaadatud 3. juunil 2010.
18. ↑  "Remembering Peter Steele (1962–2010)". Roadrunner Canada. 16. aprill 2010. Originaali arhiivikoopia seisuga 6. juuli 2011. Vaadatud 18. aprillil 2010.
19. ↑  Zander, Alex. "Interview with the Vampire: Peter Steele of Type O Negative". Rock Out Censorship. Originaali arhiivikoopia seisuga 1. september 2014. Vaadatud 7. juunil 2010.

Välislingid
-----------

* Type O Negative'i koduleht